CELEX: 32022R1274
Language: sk
Date: 2022-07-21 00:00:00
Title: Vykonávacie nariadenie Rady (EÚ) 2022/1274 z 21. júla 2022, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

21.7.2022   
               
               
                  SK
               
               
                  Úradný vestník Európskej únie
               
               
                  L 194/5
               
            
         VYKONÁVACIE NARIADENIE RADY (EÚ) 2022/1274
         z 21. júla 2022,
         ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (1), a najmä na jeho článok 14 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 17. marca 2014 prijala nariadenie (EÚ) č. 269/2014.
                  
               
                     (2)
                  
                  
                     Únia naďalej neochvejne podporuje zvrchovanosť a územnú celistvosť Ukrajiny a naďalej odsudzuje konanie a politiky, ktoré narúšajú územnú celistvosť Ukrajiny.
                  
               
                     (3)
                  
                  
                     Sýrsky režim poskytuje podporu, a to aj vojenskú, nevyprovokovanej a neodôvodnenej útočnej vojne Ruska voči Ukrajine. Vzhľadom na vážnosť situácie sa Rada domnieva, že do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedený v prílohe I k nariadeniu (EÚ) č. 269/2014, by sa malo doplniť šesť osôb a jeden subjekt, ktoré sa podieľajú na nábore sýrskych žoldnierov, ktorí bojujú na Ukrajine po boku ruských jednotiek.
                  
               
                     (4)
                  
                  
                     Nariadenie (EÚ) č. 269/2014 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha I k nariadeniu (EÚ) č. 269/2014 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. júla 2022
            
               
                  Za Radu
               
               
                  predseda
               
               M. BEK
            
         
         
            (1)  Ú. v. EÚ L 78, 17.3.2014, s. 6.
      
      
         
            PRÍLOHA
            Do zoznamu fyzických a právnických osôb, subjektov a orgánov uvedeného v prílohe I k nariadeniu (EÚ) č. 269/2014 sa dopĺňajú tieto osoby a subjekt:
            
               Osoby
            
            
               
                            
                        
                        
                           Meno
                        
                        
                           Informácie o totožnosti
                        
                        
                           Odôvodnenie
                        
                        
                           Dátum zaradenia na zoznam
                        
                     
                           „1176.
                        
                        
                           Muhammad AL-SALTI (Muhamad AL-SALTI, Akram Muhammad AL-SALTI, Muhammad SALTI) - محمد السلطي, أكرم السلطي, أكرم محمد السلطي, محمد
                        
                        
                           Štátna príslušnosť: sýrska
                           Pozícia: hlavný veliteľ „Palestínskej oslobodzovacej armády“
                           Pohlavie: muž
                        
                        
                           Muhammad AL-SALTI je hlavným veliteľom Palestínskej oslobodzovacej armády, ktorý sa zapája do náboru Palestínčanov na boj na Ukrajine po boku Ruska. Je preto zodpovedný za činnosti a politiky, ktoré narúšajú a ohrozujú územnú celistvosť, zvrchovanosť a nezávislosť Ukrajiny alebo stabilitu alebo bezpečnosť na Ukrajine.
                        
                        
                           21.7.2022
                        
                     
                           1177.
                        
                        
                           Abu Hani SHAMMOUT (Abu Hani SHAMOUT, Abu SHAMMOUT, Hani SHAMMOUT) - أبو هاني شموط, أبو شموط, هاني شموط
                        
                        
                           Pohlavie: muž
                        
                        
                           Abu Hani SHAMMOUT je bývalý sýrsky vojenský dôstojník a vodca frakcie „al-Ahdat al-Omariya“, ktorý je spolu s ruskými náborovými pracovníkmi zodpovedný za nábor sýrskych žoldnierov z Yaldy, Babily a Beita Sahema, južne od Damasku, na boj za ruské sily v Líbyi a na Ukrajine. Wagnerova skupina ho priamo poverila dohľadom nad náborom veteránov. Je preto zodpovedný za činnosti a politiky, ktoré narúšajú a ohrozujú územnú celistvosť, zvrchovanosť a nezávislosť Ukrajiny alebo stabilitu alebo bezpečnosť na Ukrajine.
                        
                        
                           21.7.2022
                        
                     
                           1178.
                        
                        
                           Nabeul AL-ABDULLAH (Nabel AL-ABDULLAH, Nabel AL-ABDALLAH, Nabel ABDALLAH, Nabel ABDULLAH) - نابل عبدالله, نابل العبدالله
                        
                        
                           Pozícia: veliteľ národných obranných síl v meste Suqaylabiyah
                           Pohlavie: muž
                        
                        
                           Nabeul AL-ABDULLAH je veliteľom národných obranných síl v meste Suqaylabiyah. Od začiatku ruskej útočnej vojny dohliada na nábor sýrskych žoldnierov, ktorí bojujú po boku Ruska na Ukrajine. Je preto zodpovedný za činnosti a politiky, ktoré narúšajú a ohrozujú územnú celistvosť, zvrchovanosť a nezávislosť Ukrajiny alebo stabilitu alebo bezpečnosť na Ukrajine.
                        
                        
                           21.7.2022
                        
                     
                           1179.
                        
                        
                           Simon AL WAKIL (Simon WAKIL, Simon Al WAQIL, Simon WAQIL, Simon AL WAKEEL, Simon WAKEEL) - سيمون الوكيل, سيمون
                        
                        
                           Pozícia: veliteľ národných obranných síl v meste Maharda
                           Pohlavie: muž
                        
                        
                           Simon AL WAKIL je veliteľom národných obranných síl v meste Maharda (Hama). Priamo spolupracuje s velením ruských síl v Sýrii a je aktívnym sprostredkovateľom náboru žoldnierov, ktorí bojujú na Ukrajine po boku Ruska. Je preto zodpovedný za činnosti a politiky, ktoré narúšajú a ohrozujú územnú celistvosť, zvrchovanosť a nezávislosť Ukrajiny alebo stabilitu alebo bezpečnosť na Ukrajine.
                        
                        
                           21.7.2022
                        
                     
                           1180.
                        
                        
                           Fawaz Mikhail GERGES - فواز ميخائيل جرجس
                        
                        
                           Pozícia: podnikateľ, generálny riaditeľ spoločnosti Al-Sayyad Company for Guarding and Protection Services Ltd
                           Pohlavie: muž
                        
                        
                           Fawaz Mikhail Gerges je riaditeľom spoločnosti Al-Sayyad Company for Guarding and Protection Services Ltd, sýrskej súkromnej bezpečnostnej spoločnosti založenej v roku 2017, na ktorú dohliada Wagnerova skupina v Sýrii a ktorá pôsobí v oblasti ochrany ruských záujmov (fosfáty, plyn a zabezpečenie ropných lokalít). Je zodpovedný za nábor žoldnierov pre ruské sily v Líbyi a na Ukrajine. Je preto zodpovedný za činnosti a politiky, ktoré narúšajú a ohrozujú územnú celistvosť, zvrchovanosť a nezávislosť Ukrajiny alebo stabilitu alebo bezpečnosť na Ukrajine.
                        
                        
                           21.7.2022
                        
                     
                           1181.
                        
                        
                           Yasar Hussein IBRAHIM (Yassar Hussein IBRAHIM, Yassar IBRAHIM) - ياسر حسين ابراهيم
                        
                        
                           Štátna príslušnosť: sýrska
                           Dátum narodenia: 9.4.1983
                           Miesto narodenia: Damask
                           Pohlavie: muž
                        
                        
                           Yasar Hussein Ibrahim je spoluvlastníkom spoločnosti Al-Sayyad Company for Guarding and Protection Services Ltd, sýrskej súkromnej bezpečnostnej spoločnosti založenej v roku 2017, na ktorú dohliada Wagnerova skupina v Sýrii a ktorá pôsobí v oblasti ochrany ruských záujmov (fosfáty, plyn a zabezpečenie ropných lokalít). Spoločnosť pôsobí v oblasti náboru sýrskych žoldnierov do Líbye a na Ukrajinu. Yasar Hussein Ibrahim je preto zodpovedný za podporu alebo vykonávanie činností alebo politík, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny alebo stabilitu alebo bezpečnosť na Ukrajine.
                        
                        
                           21.7.2022“,
                        
                     
            
               Subjekty
            
            
               
                            
                        
                        
                           Názov
                        
                        
                           Identifikačné údaje
                        
                        
                           Odôvodnenie
                        
                        
                           Dátum zaradenia na zoznam
                        
                     
                           „102.
                        
                        
                           Al-Sayyad Company for Guarding and Protection Services Ltd (alias „ISIS Hunters“) - شركة الصياد لخدمات الحراسة والحماية
                        
                        
                           Dátum vytvorenia: 2017
                           Ústredie: Al Suqaylabiya (región Hama)
                        
                        
                           Al-Sayyad Company for Guarding and Protection Services Ltd je sýrska súkromná bezpečnostná spoločnosť založená v roku 2017, na ktorú dohliada Wagnerova skupina v Sýrii a ktorá pôsobí v oblasti ochrany ruských záujmov (fosfáty, plyn a zabezpečenie ropných lokalít). Spoločnosť, ktorá vystupuje pod názvom „ISIS Hunters“, pôsobí v oblasti náboru sýrskych žoldnierov do Líbye a na Ukrajinu. Je preto zodpovedná za podporu alebo vykonávanie činností alebo politík, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny alebo stabilitu alebo bezpečnosť na Ukrajine.
                        
                        
                           21.7.2022“.